༄། །འཇམ་དཔལ་ཕྱག་རྒྱ་ཟིལ་གནོན་གྱི་ལས་བྱང་ཀུན་ཏུ་བཟང་པོའི་མཆོད་སྤྲིན་དང་འབྲེལ་བའི་སྲི་གནོན་རབ་བརྗིད་རྡོ་རྗེའི་རི་དབང་
ཞེས་བྱ་བ་བཞུགས་སོ།།
ན་མོཿགུ་རུ་མཉྫུ་ཤྲཱི་མཎྜལ་དེ་ཝ་བྷྱཿ གང་ཞིག་སྙིང་རྗེ་ཁྲོས་འཁྲུག་ནག་པོ་ཡི། །བདུད་སྡེ་དགྲ་བགེགས་ཟིལ་གནོན་ཚར་གཅོད་པ། །རྒྱལ་ཀུན་གསང་གསུམ་མཐུ་སྟོབས་འཕྲིན་ལས་ནུས། །གཅིག་བསྡུས་ཕྱག་རྒྱ་ཟིལ་གནོན་རྩལ་ལ་འདུད། །དེ་ཡི་ལས་བྱང་མཆོད་སྤྲིན་དང་སྦྱར་སྟེ། །སྲི་གནོན་ཕྱོགས་སྒྲིག་ངག་འདོན་བལྟས་ཆོག་པ། །རབ་བརྗིད་རྡོ་རྗེའི་རི་དབང་འདིར་བཤད་བྱ། །དེ་ལ་འདིར་བྱང་གཏེར་ཕུར་པའི་ཕྲིན་ལས་ཀྱི་སྲི་ཆུང་བཅུ་གསུམ་མནན་པ་ཉིད་རྩ་བར་བཟུང་། བཀའ་བརྒྱད་རང་ཤར་གྱི་ཐོད་པ་ལ་བརྟེན་ནས་མནན་པའི་གཟེར་ཁ་དང་། ནག་རྩིས་འབྱུང་བ་རིན་ཆེན་ཀུན་འདུས་ཀྱི་རྒྱུད་ལས་ཝང་ཐེ་འཕྲུལ་གྱི་རྒྱལ་པོས་སྲི་རབ་ཁོལ་དུ་བྱུང་བ་སོགས་མན་ངག་ཏུ་སྡེབ་ཅིང་། འཇམ་དཔལ་ཕྱག་རྒྱ་ཆེན་པོ་ཟིལ་གྱིས་གནོན་པའི་ལས་བྱང་ཀུན་ཏུ་བཟང་པོའི་མཆོད་སྤྲིན་དང་སྦྱར་སྟེ་བཤད་པར་བྱའོ། །དེ་ཡང་སྔོན་སྲིད་པ་ཆགས་པའི་དུས་རི་རབ་ཀྱི་དབུས་ནས་ཤིང་ཡོངས་འདུ་ས་བརྟོལ་སྐྱེས་པའི་རྩ་བར་ཡ་བདུད་ཐོད་པའི་ཕྲེང་བ་ཅན་དང་། མ་བདུད་པདྨ་གར་གྱི་དབང་ཕྱུག་མ་གཉིས་འདུས་པ་ལས། བུ་སྲི་ཆུང་བཅུ་གསུམ་སྐྱེས་པ་སོགས་བྱང་གཏེར་ཕུར་པ་ལས་བཤད་ཅིང་། བྱང་གཏེར་བཀའ་བརྒྱད་ཀྱི་སྲི་རབ་ལྟར་ན། སྲི་ཡུལ་གླིང་དགུའི་སྲི་མཁར་ཐོད་པ་དགུ་བརྩེགས་སུ་སྲིའི་མེས་པོ་གནམ་སའི་སྲི་གཉིས་ལས། ཕ་གནམ་གྱི་བྱ་ནག་དང་། མ་ས་ཡི་བྱི་བ་གཉིས་འདུས་པ་ལ་སྒོ་ང་བཅུ་གསུམ་སྐྱེས་པ་རྡོལ་བ་ལས་སྲི་ཆུང་བཅུ་གསུམ་བྱུང་བ། གུ་རུ་པདྨས་བརྟུལ་ཞིང་མནན་པའི་ལོ་རྒྱུས་བྱུང་བ་ལྟར་རྗེས་འཇུག་རྣམས་ཀྱི་ཚུལ་དེ་ལྟར་ལག་ལེན་དུ་ལྟར་ཞིང་མནན་དགོས་པའི། དེ་ལ་སྦྱོར་དངོས་རྗེས་གསུམ་ལས། དང་པོ་སྦྱོར་བ་བཅའ་བཤམ་བགྱིད་ཚུལ་ལ་གཉིས་ཀྱི་དང་པོར་དངོས་གཞི་ཆོ་གའི་བཅའ་བཤམ་ནི། ལས་གཞུང་གི་རྟེན་གཏོར། མཆོད་གཏོར། སྨན་རཀ ཟོར་གཏོར། ཚོགས་སོགས་གཞུང་ལྟར་ཚང་བར་བཤམ་པ་དང་། ཐུན་རྫས་བསྒྲལ་ཆས་ཟོར་ཐུན་སོགས་ཚང་བར་བཤམ། གཉིས་པ་ལས་མཐའ་འཕྲིན་ལས་ཀྱིས་བཅའ་བཤམ་ནི། ལས་གཞུང་གི་དཀྱིལ་འཁོར་གཏོར་མ་སོགས་ཀྱི་མདུན་འོག་ཏུ། སྲི་ཆས་རྣམས་འཇོག་ཅིང་། ལིངྒ་རྣམས་མནན་རྫས་ཀྱིས་གནོན་ཅིང་བྱད་ཐག་མདུན་བསྐྱེད་ཀྱི་གཙོ་བོ་ལ་བཏག དེ་ལ་སྲི་ཆས་འགོད་ཚུལ་ནི། དང་པོ་དམིགས་བྱའི་ལིངྒ་བྲི་བ་ལ། ཤོག་བུ་གཙང་མ་ལ་ཁྱད་པར་རང་གི་དྲི་མས་མ་གོས་པ་གལ་དུ་ཆེ་ཞིང་། བྲི་སྣག་ཀྱང་དེ་ནི་ཤིན་ཏུ་གཙང་མ་རང་གི་དྲི་མས་མ་གོས་པས་བྲིའོ། །བྲི་བྱ་མི་ལུས་མགོ་བོ་དབུས་མི། གཡས་སྤྲ། གཡོན་སྤྲེལ། སྟེང་བྱ་ཡི་མགོ་དང་མགོ་བོ་བཞི་པ་ཅན། རྐང་པ་བྱ་སྡེར་ཅན། ཡན་ལག་དང་མགུལ་དུ་ལྕགས་སྒྲོག་བརྒྱབ་པ་བྲི་བ་ནི་དམ་སྲིའི་ལིངྒ་སྤྱི་མཐུན་ནོ། །བྱེ་བྲག་སོ་སོར་བྲི་ན། ལུས་དང་ཡན་ལག་སྔ་མ་ལྟར་ལ། ཕོ་སྲི་དཀར་པོ་སྤྱང་ཀིའི་མགོ་ཅན། མོ་སྲི་མཐིང་ནག་རྔ་མོང་གི་མགོ་ཅན། ཆུང་སྲི་སྲེ་མོང་མགོ་ཅན་ཁ་དོག་ངེས་མེད་དམ། ཡང་ན་བསྲུང་བྱའི་གདོན་ངོས་བཟུང་བ་དང་བསྟུན་ལ། གདོན་ཆེན་བཅོ་ལྔའི་གང་གནོད་ཀྱི་མགོ་ཅན་ནམ། སྤྱི་ལྟར་ན་ཕག་མགོ་ཅན་གཅིག ཁྱི་མགོ་ཅན་གཅིག ར་མགོ་ཅན་གཅིག་དང་གསུམ་བྲིའོ། །བདུད་སྲི་ནག་པོ་ཁྱུང་གི་མགོ་ཅན། བཙན་སྲི་དམར་པོ་འུག་པའི་མགོ་ཅན། རྒྱལ་སྲི་དཀར་པོ་བྱ་ཕོའི་མགོ་ཅན། དམ་སྲི་ནག་པོ་ཕག་མགོ་ཅན། ཀླུ་སྲི་སྔོན་པོ་སྦྲུལ་མགོ་ཅན། དགྲ་སྲི་སྔོ་སྐྱ་གཡག་མགོ་ཅན། གྲི་སྲི་དམར་པོ་ཤྭ་བའི་མགོ་ཅན། རྒན་སྲི་དང་དུར་སྲི་དམར་སྐྱ་ཝ་ཡི་མགོ་ཅན། བྱད་སྲི་སེར་པོ་རྟ་ཡི་མགོ་ཅན། ཞིང་གི་ལོ་སྲི་ལ་འགོང་པོ་སྤུན་གྱི་ལིངྒ་གསུམ་བྲི་དགོས་པར། གནམ་འགོང་བྱ་མགོ བར་འགོང་སྤྲེལ་མགོ ས་འགོང་སྦྲུལ་མགོ་ཅན་དང་གསུམ་བྲི། གོད་སྲི་ནག་པོ་ར་དང་འཕར་བ་སྤྱང་ཀིའི་མགོ་དང་གསུམ་ཅན་བྲི་བར་བྱ་སྟེ། དེ་དག་གང་བྲི་ཡང་སྤྱི་བོར་མུན་པ་གཏིབ་པ། སྟ་ཟུར་གཉིས་ལ་མེ་འབར་བ། གསང་བར་རྒྱ་མཚོ་འཁྲུགས་པ། རྐང་མཐིལ་རླུང་གཡོ་བ། སྤྱི་བོར་ནས་རི་རབ་བང་རིམ་བཞི་ལྡན་གྱི་མནན་པ་རྣམས་བྲི་བར་བྱའོ། །དེ་དག་ལ་གནས་ཡིག་ནི། སྤྱི་བོར་ནོན་བྱ་བ་བྲི། དེ་བཞིན་⁽1763⁾དགྲ་སྲིའམ་ཆུང་སྲི་གང་དམིགས་ཁ་བསྒྱུར་དུ་དཔྲལ་བར་ཏྲི་ཛཿ དམ་སྲི་ཏྲི་ཛཿ ལག་གཡས་ཀྱི་དཔུང་པ་ཛཿ གཡོན་ལ་ཧཱུྃ། རྐང་པ་གཡས་ལ་བཾ། གཡོན་ལ་ཧོཿ གསང་གནས་སུ་ཕཊ྄ཿ སྙིང་ཁར་ཛཿཁ་སྤྲད་བྲིས་པའི་དབུས་སུ་ཏྲི་བྲི། རྐང་མཐིལ་གཉིས་སུ་ཡཾ་རེ་རེ། སྤྱི་བོའི་རི་རབ་ཀྱི་བར་རིམ་བཞི་ལ་གཡས་ནས་རིམ་བཞིན། ལཾ། སུཾ། སྟམྦྷཡ། ནན་རྣམས་བྲི། རྣ་བར་འོན། མིག་ལ་ལོང་། ཁ་ལ་དུང་དུང་། བརླ་གཉིས་ལ་བརླ་དག་གམ་དམོད་⁽1763⁾སྲི་གང་ཡིན་ཁ་སྒྱུར་ཚིག་གང་ཚུད་བྲི། དེ་རྣམས་ཀྱི་སྔགས་མགོ་ལིངྒའི་མགོ་ཕྱོགས་སུ་བསྟན་པ་བྲི། སྙིང་གའི་ཛཿཏྲིཿཛཿཡི་སྟེང་ནས་བརྩམ་སྟེ་སྔགས་འདིས་བསྐོར།། ཨོཾ་སརྦ་ཛ་ཏྲི་ཧཱུྃ་ཛཿ ན་ཏྲི་སུ་ཏྲི་ནི་ཧཱུྃ་ཛཿ ཤནྟྲི་ནི་ཧཱུྃ་ཛཿ ཀ་ཏྲི་ནི་དནྟྲི་ནི་གུཾ་གུཾ་ཛ་ཛ་ཛ་ཧཱུྃ་ཨོཾ་སརྦ་ཏྲི་ནི་ཧཱུྃ་ཛཿ སུ་ཏྲི་ནི་ཧཱུྃ་ཛཿ ཤནྟྲི་ནི་ཧཱུྃ་ཛཿ ཀ་ཏྲི་ནི་ཧཱུྃ་ཛཿ ནི་ཏྲི་ནི་ཧཱུྃ་ཛཿ གྲུཾ་གྲུཾ་གྲུཾ་ཛ་ཛཿ གཉའ་པ་ལག་རིང་ཏྲི་ཛཿ ནན་ཡམ་ཤུད་དམར་པོ་ཏྲི་ཛཿ ནན་ཐེའུ་རང་སྟོང་སྡེ་ཏྲི་ཛཿ ནན་སྲིན་མོ་སྤུན་དགུ་ཏྲི་ཛཿ ནན་འགོང་པོ་སྤུན་དགུ་ཏྲི་ཛཿ ནན་གནོད་བྱེད་དམ་སྲི་ཏྲི་ཛཿནནཿཅེས་བྲི། ལྟེ་བར་སྔགས་སྔ་མ་འདི་རྣམས་ལ་ཁྱད་པར་དུ་ཧཱུྃ་ཛཿ ཞེས་པའི་ཚབ་ཏུ། རྦད་ནན། བཅུག་པ་དང་། ཏྲི་ཛ་ཡི་ཚབ་ཏུ། ཏྲི་མཱ་ར་ཡ་ནན། བཅུ་དྲུག་པ་མ་གཏོགས་སྔ་མ་ལྟ་བུས་བསྐོར། ལུས་ཀྱི་མཐའ་གང་དམིགས་ཁ་བསྒྱུར་བསྐོར་དུ་སྤྱི་བོར་ནས་བརྩམས་ཏེ་སྔགས་འདིའི་བསྐོར། ཨོཾ་སརྦ་ཏྲི་ནི་རྦད་ནན་སུ་ཏྲི་ནི་རྦད་ནནཿ ཤནྟྲི་ནི་རྦད་ནན་ཀ་ཏྲི་ནི་རྦད་ནན་ནི་རྦད་ནན་གྲུཾ་གྲུཾཿ ཏྲིག་ནན་ཨུ་ན་ཨེ་ཧུར་བྲེང་ཤགས་རྦད་ཐུཾ་ཛཿ ཨོཾ་ལོག་ཏྲི་པཱ་ལ་ནནཿ ས་ག་པ་ཤ་ནནཿ ན་ག་དུ་དུ་ནནཿ མ་མཾ་མ་མཾཿ ཙི་ཙ་རཿ ཙི་ཙ་རཿ བཾ་རུ་ལུ་རྦད་ཀྲ་ཀོ་ཤ་ཡ། རྦད་ཏྲ་ཀོ་ཤ་ཡ། ཧོ་ར་ཧོ་ར་ནན། གནོད་བྱེད་རྩི་དུ་སོད། ལུས་ཤིག ཧུར་གཏུབ། ཧ་ལ་པ་ཏི་ནན༔ འཁོར་བ་ཐུལ། ཀ་ཝ་ཙི་གནོད་བྱེད་⁽1763⁾ཕུང་སྲི་ཞེས་སྤྱི་ཚང་ཡིན་ཏེ་དམིགས་བྱ་བསྒྱུར་ཀྱང་ཆོག འོག་མ་ཀུན་ལ་འགྲེའོ།། སྲི་ཕོ་མོ་མཱ་ར་ཡ་ནནཿ ལྐོང་ལྐང་དུ་ར་དུ་ར་ཧབ་ཤ་ཧབ་ཤ གནོད་བྱེད་ཕོ་མོ་སྐྱུགས་ཤིག་སྐྱུགས་ཤིག ཁ་ཐམ་ཁ་ཐམ༔ མཆུ་ཆིངས་མཆུ་ཆིངས། དནྡྷ་དནྡྷ་བྷནྡྷ་ཡེ་སྭཱ་ཧཱཿ ཧ་ཤཾ་ཏྲི་རུ་ཏི་བ་ཏི་ཤ་ཤ་རྦད་ནན། ཏྲིའུ་ཏྲིའུ་ཏུ་ཏྲི་ཁ་ཤ་ཏྲིའུ་ཛཿ ར་ཏྲི་ཡེ་རྦད་ནན། དུ་ཏྲི་ཏྲི་རྦད་ཡ་ཏྲི་ནི་མཱ་ར་ཡ་རྦད་ནན། རཾ་བཾ་རིལ་རུ་ཏྲི་བེ་ཏེ་ན་རྦད་ནན། སརྦ་ན་ཏྲི་ནི་རྦད་ནན། སུ་ཏྲི་ནི་རྦད་ནན། ཤནྟྲི་ནི་རྦད་ནན། ཀ་ཏྲི་ནི་རྦད་ནན། གྲུཾ་གྲུཾ་ཕུང་སྲི་ཕོ་མོའི་སྲོག་ལ་ཏྲི་མཱ་ར་ཡ་རྦད་ནན། གནོད་བྱེད་འབྱུང་པོ་ཕོ་མོ་ཨ་མུ་ཀ་སྙིང་དུ་ནན་ཏྲི་དུ་ནན་ཛཿ ཏྲི་ནན་སྙིང་གཟེར་རྦུད་ནན་གཉའ་པ་ལག་རིང་ཏྲི་ཛཿ སྟམྦྷ་ཡ་ནན། རྒྱལ་པོ་ཐེའུ་རང་ཏྲི་ཛཿ ཨོཾ་སུམྦྷ་ཡ་ནན་གནོད་བྱེད་དམ་སྲི་ཆེ་ཆུང་སྲི་གོད་སྲི་དགྲ་སྲི་གནོད་བྱེད་འབྱུང་པོ་བསེ་རག་ཐེའུ་རང་མ་མོ་རྒྱལ་འགོང་གནོད་བྱེད་ཕོ་མོ་སརྦ་ཀ་ཡ་ཝཀྐཱ་ཙིཏྟ་ཧཱུྃ་ལམ་སྟམྦྷ་ཡ་ནན༔ ཏྲི་ཛཱ། ཏྲི་བྲིཾ་མཱ་ར་ཡ་སུ་ཏྲི་ཡཀྵ་ད་ར་ཎི་ཛཿ གནོད་བྱེད་འབྱུང་པོ་ཕུང་སྲི་ཕོ་མོ་ཆིངས་ཆིངས། ནན་པཀྵ་པཀྵ་རཀྵ་རཀྵ་ཧཱུཾགནོད་བྱེད་རེངས་རེངས་གྲྀཧྞ་གྲྀཧྞ་ཧ་ན་ཧ་ན་ད་ཧ་ད་ཧ་པ་ཙ་པ་ཙ་གནོད་བྱེད་མཱ་ར་ཡ་རྦད་ནན་ཁུམས་ཤིག་ཁྲག་སྐྱུགས་ཤིག ནན་ཆིངས་ཆིངས་ཕུང་སྲི་ཕོ་མོ་ནན་ཆེ་སྲི་ཆུང་སྲི་ནན་ཕུགས་ཀྱིས་སྲིས་ལ་ཟ་བ་ནན་གནོད་བྱེད་འབྱུང་པོ་ཕུང་སྲི་ཐམས་ཅད་སྟཾ་བྷ་ཡ་ནན། ཅེས་བྱ་བ་བྲི། ཞིང་གི་ལོ་སྲི་ཡིན་ན་གནས་ཡིག་རྣམས་སྔ་མ་ལྟར་ལ། ཁྱད་པར་བླ་གཉིས་ལ་ལིངྒ་གསུམ་སོ་སོར། གནམ་གྱི་འགོང་པོ་ཏྲི་ཛཿ བར་སྣང་གི་འགོང་པོ་ཏྲི་ཛཿ ས་ཡི་འགོང་པོ་ཏྲི་ཛཿ སྙིང་ཀར་ཕཾ་ཡཾ་ཡཾ། ཡང་ལིངྒ་ནམ་མཁའ་ལ་གཡུགས་ཤིང་། ལིང་ཁྲུས་འདི་ལས་རྒྱས་འདོད་ན་ལོགས་སུ་ཤེས་སོ། །དེ་ནས་ལིངྒར་ལག་རྗེན་གྱིས་མི་རེག་ཤིང་སྐྱེར་པའི་སྐམ་པས་འཛིན་པར་བྱའོ། །དེ་ནས་རང་ཕྱོགས་ཀྱི་གནས་ཁང་དང་རྟེན་གསུམ་རྣམས་མི་བཞུགས་པའི་ས་འགོལ་སར་ཕྱིན་ནས། ཁྲག་སྣ་དུག་སྣའི་གཙང་རྫས་རིགས་རྣམས་མེ་ལ་བསྲེག་པའི་དུད་པས་ལིངྒར་བདུག་ཅིང་། རང་གི་ཁ་སྣར་དྲི་མ་མ་ཤོར་བར་འཛེམས། དེ་ནས་ལིངྒར་བྱུག་རྫས་ནི། ཡི་གེ་རྣམས་ཀྱི་ཡིག་འབྲུ་རྣམས་ལ་ཞིབ་པར་བརྟགས་ལ་སྔགས་སོགས་ཀྱི་ཤན་འབྱེད་ངེས་ལ། ལྷ་སྔགས་ཀྱི་རིགས་ལ་འབྲུ་སྨན་སྤོས་སྣ་རིན་པོ་ཆེ་སྣ་ཚོས་ཀྱིས་བྱུགས། དྲག་སྔགས་ལ་དུག་ཁྲག་གཞུང་ཆེན་རྣམས་ནས་བྱུང་བཞིན་བསྒྲུབ་པས་ངར་བླུད་པ་ཡང་ཡོད། གནོད་བྱེད་རྣམས་ཀྱི་མིང་དང་སྔགས་ལ་ཁྲག་སྣ་དུག་སྣ་དང་མི་གཙང་མནོལ་རྫས་གང་འཛོམས་བྱུག་དགྲ་རྐུན་ལྟ་བུ་ལ་ནི་དེའི་བྱུག་རྫས་གང་རྙེད་བྱུག་པར་ཡང་བཤད་ཀྱང་འདིར་མ་དགོས་དེ་ལྟ་བུའི་ལིངྒ་དེ་ཕྱལ་མོ་ཚུད་པའི་འབྲུབ་ཁུང་ཁ་རུབ་ཅིང་གཏིང་ཟབ་པ། ཕྱི་རིམ་དུ་སེ་སྐྱེར་འོམ་གསུམ་གྱིས་གཙང་དམར་སྲིན་མོ་འགྲོས་དང་། མཚེ་ཡུངས་གཟུགས་པ། ཁ་ཆོད་བར་སྲུབ་ཀྱི་སེང་མེད་པར་བྱེད་རྒྱུ་ཡོད་པའི་ནང་དུ་བཀོད་པའི་ལིངྒའི་སྲོག་ཡིག་ལ་བྱད་ཐག་གི་སྣེ་མོ་སྤྲ་ཚིལ་ལྟ་བུས་སྦྱར་བར་བྱས། འདི་གཙོ་བོའི་གཏོར་མ་ཞལ་ཕོད་ན་དེའི་ཞལ་བཏབ་བ་ཕྱག་ལེན་ཡིན། ར་ཡི་སོག་པའི་མེ་ལོང་⁽1763⁾འདི་ཡི་མཐིལ་དུ་སྲི་གང་ཡིན་དང་མཐུན་པའི་ཏྲི་ཡིག་བྲི་བའང་ཡོད་བ་ར་རྟ་གསུམ་གྱི་འོ་མ་དང་གོ་ཁའི་ཐལ་བ་སྦྱར་བའི་ཐལ་སྐྱོ། སྲི་བཤོས་འབྲང་རྒྱས། སྲི་ཡོས་ཡོས་ཚིག བ་ཚྭ་བུལ་ཏོག ལན་ཚྭ་གསུམ། དེ་རྣམས་སོ་སོར་བཤམ། ཐུན་རྫས་ནི་གྲི་ལྕགས་ཀྱི་ལྕགས་ཕྱེ། ཟངས་ཕྱེ། དཀར་གོང་དང་དུར་ཁྲོད་རྡོ་ནག ཐོག་རྡོ་རི་གཟར་རྦབ་རྡོ་སོགས་ཕྱེ། ཀེ་ཚེ་ཤང་ཚེ། ལུང་ཐང་རྩེ། ཡུངས་ཀར་ནག འཚེ་སྣ་ཕྱེ་མ་རྣམས་སོ། །བལ་ཚོན་སྣ་ལྔའི་ཚོན་སྐུད་ཀྱི་སྣལ་མ། སྲི་གནོན་པའི་སྣོད་ཐོད་པའི་བཤད་པ་ནི། ཕོ་སྲི་གནོན་ན་གཡག་རོག་པོའི་ཐོད་པ། མོ་སྲིར་ཁྱི་མོ་ནག་མོའི་ཐོད་པ། ཆུང་སྲིར་སྲེ་མོང་གི་ཐོད་པའམ། ཁྱི་ར་རྟ་གསུམ་གྱི་ཐོད་པར་བཅུག་པའམ། སོ་སོར་བྲིས་པའི་ཕག་མགོ་ཅན་དེ་བཅུག་པ་སྲེ་མོང་ངམ་རྟ་ཐོད། ར་མགོ་ཅན་དེ་བཅུག་པ་ར་ཐོད་དུ། ཁྱི་མགོ་ཅན་དེ་བཅུག་པ་ཁྱི་ཐོད་དང་གསུམ་ལགས་སོ། །བཙན་སྲིར་ཉ་ཐོད་སྲམ་ཐོད་དུང་དཀར་དང་གསུམ་གང་རུང་། དམ་སྲིར་ར་ཁྱི་ཕག་གསུམ་གྱི་ཐོད་པ་གང་རྙེད། ཀླུ་སྲིར་ཁྱུང་གི་ཐོད་པ། དགྲ་སྲིར་སྤྱང་ཀིའི་ཐོད་པ། གྲི་སྲིར་དགྲ་ཐོད་གྲི་བོ་མཛེ་ཕོ་གང་རུང་གི་ཐོད་པ། རྒན་སྲི་ར་དང་དུར་སྲི་ཁྱི། ཝ་གྲུམ་པ་གསུམ་གྱི་ཐོད་པ་གང་འཛོམས། གོད་སྲི་ཁྱི་གུ་ཕག་གུ་རེའུ་ལུག་གུ་སོགས་ཆུང་གསུམ་གྱི་ཐོད་པའོ། །གོད་ཐོད་ལྷ་སྲིར་ཁྱུང་རྒོད་གླག་གསུམ་གྱི་ཐོད་པ། འགོང་པོ་དང་ཐེའུ་རང་ལ་རི་བོང་གི་ཐོད་པ། ཞིང་སྲི་ལ་རྭ་ཡི་རྭ་ཅོ། དེ་ལས་གཞན་དམིགས་སུ་མི་བསལ་བ་རྣམས་ཁྱི་ཐོད་ཀྱི་འཐུས་པར་བཤད། སྲི་རིགས་གང་གནོད་པ། ལོ་ཟླ་ཞག་དུས་ཀྱི་སྲི་སོགས་དང་སྦྱར་ན་ཐོད་པའི་བཤད་པ་དང་ཐུན་གྱི་བཤད་སོགས་ས་བདག་སྤྱང་ཀིའི་ནང་གི་འཇིགས་པའི་ལྕེ་གདུང་བཅུ་གསུམ་དུ་བལྟ་བར་བྱའོ། །ཐོད་པ་དེ་རྣམས་གང་ཡིན་ཀྱང་དཔྲལ་བར་རྒན་སྲི་ནན། གཞོན་པའི་གཞོན་སྲི་ནན་བྱ་བ་བྲི། འགྲམ་པ་གཡས་ལ་ཕོ་སྲི་ནན། གཡོན་ལ་མོ་སྲི་ནན་བྱ་བ་བྲི། ཁྱད་པར་དུ་གོད་སྲི་གོད་ཐོད་དུ་གནོན་ན་གོད་ཐོད་དེ་ཡི་ལྟག་པར་གཡུང་དྲུང་བོན་སྐོར་བྲི། དཔྲལ་བར་རྡོ་རྗེ་རྒྱ་གྲམ་བྲི། རྣ་ལྟག་གཉིས་ལ་ཁྲམ་རྒྱ་གྲམ་བྲི། འགྲམ་པ་གཡས་པར་གོད་སྲི་ཁ་ཐམ་བྱ་བ་བྲི། གཡོན་པ་གོད་ཁ་ཆོད་བྱ་བ་བྲི། ཐོད་པར་གོད་སྲི་ཐམས་ཅད་བྲུབ་བོ་མནན་ནོ་བཅད་དོ་མ་ལྡངས་ཤིག་བྱ་བར་བྲི། ཐུམ་ནི་རེ་བ་དང་ཡུག་སའི་ཤ་གོས་གང་རུང་། སེ་སྐྱེར་འོམ་གསུམ་གྱི་རྩང་སྟེ་གཉིས་ཀར་ཕུར་སོ་ལྟར་ཟུར་གསུམ་བྱས་པ་མང་ཙམ་རྡོ་རྗེ་རྒྱ་གྲམ་རིས་བྲིས་པའི་ཐེའུ་ལ་ཆ། རྡོ་རྗེ་རྒྱ་གྲམ་བྲིས་པའི་རོ་གཡམ་སམ། རབ་ཆད་ཀྱི་རང་འཐག་ལ་རི་རབ་གླིང་བཞི་བྲིས་པ་སོགས་དགོས་པའི་ཡོ་བྱད་རྣམས་ཚང་བར་བཤམས་པའོ། །གཉིས་པ་དངོས་གཞི་ཆོ་གའི་རིམ་པ་ནི།⁽1763⁾ལས་གཞུང་བཀའ་བརྒྱད་ལྟར་ན། ལས་བྱང་། གཏེར་སྲུང་། མཆོད་བསྐང་། ཚོགས་ལས་སྔོན་དུ་བཏང་། གསེར་སྐྱེམས་གཟུ་དཔང་ནས་སྲི་རབ་ལ་འཇུག་ཚེ་བདག་ལས་བྱང་གི་གཞུང་བསྲང་ཛབ྄་བཟླས་ནས། ཡ་མཱནྟ་ཀ་གསན་ཅིང་དགོངས་སུ་གསོལ། །སོགས་བཟོད་གསོལ་ནས། ཚོགས་ལྷག་མ་སོང་ནས། བསྐལ་པ་བརྒ